EkBass/fiwiki-20250220-pages-articles huggingface dataset:
Tykkivene Hämeenmaa

Tykkivene Hämeenmaa oli vuosina 1920–1953 Suomen merivoimien tykkivene, joka oli alun perin Venäjän keisarikunnan laivaston Suomessa valmistettu Golub- luokan vartioalus. == Valmistus == Venäjän keisarikunnan laivasto tilasi miina- ja suojaverkonlaskijan Pingvinin Kone ja Sillan veistämöltä Helsingistä. Alus laskettiin vesille 1917 ja liitettiin laivastoon 22. syyskuuta. Aluksen suunnittelussa oli otettu huomioon myös käyttö raskaassa miinanraivauksessa. Alustyyppi oli merikelpoinen ja voimakaskoneinen.Tuomi- Nikula, Jorma s. 28 == Palvelus == Alus otettiin maaliskuussa 1918 Suomen sisällissodan punaisten laivastoon. Saksalaiset valtasivat huhtikuussa aluksen Helsingin valtauksen yhteydessä nimeten sen Wulffiksi. Saksa luovutti marraskuussa aluksen Suomen merivoimille, joka nimesi sen Hämeenmaaksi.Gardiner, Robert s. 319 Hämeenmaa osallistui toiseen maailmansotaan sisaraluksensa Uusimaan tavoin. Alusta käytettiin talvisodassa rannikkovartiointiin pohjoisella Itämerellä ja tammikuussa 1940 saattajana. Se toimi kahden saattueen saattajana ennen paluutaan Turkuun hankalan jäätilanteen ja vaurioituneen potkurin takia.Auvinen, Visa s. 32 Alus otti osaa Somerin taisteluun kesäkuussa 1942 ja piti taistelun lopussa vihollisen matalana tykkitulellaan. Alus kuitenkin vaurioitui Neuvostoliiton ilmavoimien lentokoneen hyökkäyksessä ja menetti neljä miestä kaatuneina ja yhdeksän haavoittuneina lentopommin räjähdettyä tyhjässä ammusvarastossa. Aluksen saamat vauriot korjattiin Helsingissä. Hämeenmaa vaurioitui 4. heinäkuuta 1944 tukiessaan Teikarin puolustusta. Sotatoimien päätyttyä alus osallistui miinanraivaukseen. Alus poistettiin palveluksesta 1952 ja romutettiin 1953. Ainoa Hämeenmaan suomalainen sisaralus oli tykkivene Uusimaa. Muita samaan luokkaan kuuluvia aluksia olivat venäläiset Korshun ja Kobtchnik, Chilen laivaston Colocolo, Leucoton, Elicura ja Orompello.Auvinen, Visa s. 31 ==Lähteet== * * * * === Viitteet === == Aiheesta muualla == * * Hämeenmaa
Vetouistelu

thumb|Saalis Vetouistelu on eräs kalastamisen muoto, jossa yhtä tai useampaa viehettä vedetään veneen perässä. Jos kalastetaan useammalla kuin viidellä vavalla samaan aikaan, käytetään yleensä apuvälineinä vapatelineitä, moottoria sekä plaanareita (apuvälineitä jotka levittävät siimoja laajemmalle alueelle etteivät ne sotkeudu). Vetouistelemalla Suomessa tavoittaa yleensä parhaimmin hauen, kuhan, taimenen, lohen ja raudun. Varsinkin lohikaloja uistelessa vedetään yleensä syvätakilan kanssa, joka on eräänlainen paino, jolla uistin saadaan jopa 30 metrin syvyyteen asti. Luokka:Kalastusmenetelmät
Joel (profeetta)

Joel () kuuluu Raamatun Vanhassa testamentissa mainittuihin profeettoihin. Hän eli noin 800 vuotta eaa, mutta täyttä varmuutta tästä ei ole. Hän saattoi elää joskus Joasin hallituskauden – ennen vuotta 850 eKr. – ja Juudan heimon pakkosiirtolaisuudesta Babyloniasta palaamisen välillä. Joel toimi profeettana Juudan maassa. Profeetan nimiin on laitettu Raamatun Vanhan testamentin yksi kirja, Joelin kirja. Ortodoksinen kirkko muistelee profeetta Joelia vuosittain lokakuun 19. päivänä. Nimi Joel tarkoittaa 'Herra on Jumala'. Vuoden 1938 raamatunsuomennoksessa profeetan nimi kirjoitettiin Jooel. == Katso myös == *Joelin kirja == Aiheesta muualla == *Joelin kirja Raamatussa *Ortodoksi.net / Profeetta Joel *Profeetta Joel, sivu Myöhempien Aikojen Pyhien Jeesuksen Kristuksen Kirkko Luokka:Vanhan testamentin profeetat
Kalle Valta

Kalle Valta (27. marraskuuta 1876 Lapinlahti – 6. maaliskuuta 1955 Pielavesi) oli suomalainen pienviljelijä, sosiaalidemokraattinen poliitikko ja kansanedustaja. Valta syntyi Lapinlahden Onkiveden kylässä (nykyisin Maaningan kuntaa) torppari Pekka Lappeteläisen (myöhemmin Valta) ja Maria Virkkusen esikoiseksi. Perhe muutti vuonna 1896 Pielaveden Pangan kylälle. Vuosisadan alussa Valta liittyi Löytynjärven työväenyhdistykseen. Kansalaissodan jälkeen Valta pidätettiin ja tuomittiin viideksi vuodeksi kuritushuoneeseen "kiihkeästi väärien tietojen levittämisestä". Kansanedustajaksi Valta valittiin vuosiksi 1927–1930. Seuraavissa vaaleissa hän jäi varaedustajaksi, mutta Taavetti Nuutisen kuoltua Kalle Valta nousi eduskuntaan uudelleen vuosiksi 1932–1936. Tasavallan presidentin valitsijamies Valta oli vuosina 1931, 1937, 1940 ja 1943. Valta oli myös SDP:n puoluevaltuuston jäsen ja pitkäaikainen Pielaveden kunnanvaltuutettu. Valta meni vuonna 1898 naimisiin pielavetisen Aada Korhosen kanssa. Heillä oli yhdeksän lasta. == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pielaveden kunnanvaltuutetut Luokka:Pohjois-Savon vaalipiiri Luokka:Suomen sisällissodan punaiset Luokka:Vuonna 1876 syntyneet Luokka:Vuonna 1955 kuolleet
2-merkaptobentsotiatsoli

2-merkaptobentsotiatsoli on orgaaninen yhdiste (tioli), joka on normaaliolosuhteissa olomuodoltaan keltaisia kiteitä, joilla on pistävä haju. Sen kemiallinen kaava on C7H5NS2. 2-merkaptobentsotiatsolista käytetään myös nimityksiä bentsotiatsolitioli, bentsotiatsoli-2-tioli ja MBT. 2-Merkaptobentsotiatsoli on eräs kumiseoksissa käytetty niin sanottu kumikemikaali. 2-Merkaptobentsotiatsoli on myös sahoilla käytettävän Kemtox sinistymisenestoaineen, 2-(tiosyanometyylitio)bentsotiatsolin (TCMTB) pääaineenvaihduntatuote. == Ympäristö- ja terveysvaikutukset == Lyhytaikainen altistus ärsyttää silmiä. == Lähteet == * === Viitteet === Luokka:Tiolit
Mario Power Tennis

Mario Power Tennis on Camelot Software Planningin kehittämä ja Nintendon julkaisema urheilupeli. Peli on julkaistu Nintendo GameCubelle vuonna . Peli kuuluu Mario Tennis -sarjaan. Turnauksessa taistellaan tietokoneen pelaamia hahmoja vastaan joko 1 vastaan 1 tai 2 vastaan 2. Tennistä pelatessa on mahdollisuus käyttää niin sanottuja superlyöntejä. Tämä peli julkaistiin myös Wiille "NEW PLAY CONTROL!" versiona vuonna 2009. == Äänirooleissa == == Aiheesta muualla == * Luokka:Mario Tennis Luokka:Nintendo GameCube -pelit Luokka:Vuoden 2004 videopelit Luokka:Wii-pelit
Tioglykoli

Tioglykoli on orgaaninen yhdiste, joka on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on C2H6OS ja rakennekaava HSCH2CH2OH. Tioglykolista käytetään myös nimityksiä 2-hydroksietaanitioli, monotioetyleeniglykoli ja 2-merkaptoetanoli. Tioglykolin moolimassa on 78,1 g/mol, sulamispiste <100 °C, kiehumispiste 157 °C, tiheys 1,1 g/cm3, sekoittuu veteen, leimahduspiste 74 °C o.c., itsesyttymislämpötila 295 °C ja CAS-numero 60-24-2. == Ympäristö- ja terveysvaikutukset == Ärsyttää silmiä, ihoa, ja hengitysteitä. == Lähteet == * ==Viitteet== Luokka:Tiolit Luokka:Primääriset alkoholit
Irving Langmuir

Irving Langmuir (31. tammikuuta 1881, New York – 16. elokuuta 1957, Massachusetts) oli yhdysvaltalainen teollisuuden kemisti ja fyysikko, joka tutki erityisesti elektronien irtautumista kuumista metallipinnoista. Tietoja hän käytti hyväkseen hehkulamppujen kehitystyössään General Electric -yhtiössä 1909–1950, mutta Langmuir teki useita merkittäviä keksintöjä myös fysiikan ja kemian perusilmiöiden tutkimuksessa. ==Nuoruus ja perhe== Irving Langmuir syntyi Charles ja Sadie (omaa sukua Comings) Langmuirin perheeseen. Perheessä oli entuudestaan jo kaksi poikaa ja myöhemmin perheeseen syntyi Irvingille myös pikkuveli. Koulutukseltaan Irving Langmuir oli metallurgian insinööri. Hän valmistui 1903 metalli-insinööriksi Columbia Universitystä ja jatkoi opintojaan Walther Hermann Nernstin (Nobelin kemianpalkinto 1920) alaisuudessa fysikaalisessa kemiassa saavuttaen tohtorin tutkinnon 1906 Göttingenin yliopistossa. Palattuaan takaisin Yhdysvaltoihin hän siirtyi General Electricin palvelukseen. Vuonna 1912 hän meni naimisiin Marion Mersereaun kanssa ja he saivat kaksi lasta, pojan ja tyttären. ==Tieteellinen työ== Langmuir oli monipuolinen tutkija, joka kehitti hehkulamppujen suojakaasuja ja hehkulankoja, elektroniputkien hehkukatodeja sekä öljyjen molekyylitason ominaisuuksia. Vuonna 1909 Langmuir pestautui General Electric -yhtiön tutkimuslaboratorioon Schenectadyyn, jonka apulaisjohtajana hän toimi 1932–1950. Sotatarviketuotannon aikana Langmuir kehitti taistelukentän savuverhoja ja sukellusveneiden havaitsemiskeinoja. Langmuir keksi muun muassa kaasutäytteisen hehkulampun ja löysi atomaarisen vedyn. Nobelin kemianpalkinnon hän sai vuonna 1932 työstään pintakemian alalta. Hän oli ensimmäinen teollisuuden kemisti, joka sai Nobelin palkinnon. Hänen mukaansa on nimetty muun muassa yhtälöitä, menetelmiä, ja tieteellinen aikakausjulkaisu Langmuir. Pintakemiaa Langmuir alkoi tutkia yhdessä assistenttinsa Katherine Blodgettin kanssa myöhempinä vuosinaan. He tutkivat ohuita kalvoja ja molekyylien adsorptiota pinnoilla. Yhdessä he esittelivät käsitteen monolayer, joka tarkoittaa yhden molekyylin paksuista kerrosta. Urallaan Langmuirille myönnettiin lukuisia arvostettuja palkintoja. ==Katso myös== * Langmuirin–Blodgettin kalvo ==Lähteet== ==Aiheesta muualla== *Nobelprize.org Irving Langmuirin elämäkerta Luokka:Nobelin kemianpalkinnon saajat Luokka:Yhdysvaltalaiset fyysikot Luokka:Yhdysvaltalaiset kemistit Luokka:Vuonna 1881 syntyneet Luokka:Vuonna 1957 kuolleet
V. T. Aaltonen

Viktor Toivo Aaltonen (25. syyskuuta 1889 Uusikirkko Tl – 24. maaliskuuta 1955 Helsinki) oli suomalainen metsätieteilijä ja Metsäntutkimuslaitoksen professori. ==Henkilöhistoria== Aaltosen vanhemmat olivat kauppias Juho Viktor Aaltonen ja Helena Stenfors. Hänen ensimmäinen puolisonsa vuodesta 1921 oli Märta Heikel (1891–1932) ja toinen vuodesta 1939 Tyyne Alina Mantere. Aaltonen tuli ylioppilaaksi Uudenkaupungin yhteislyseosta 1909, suoritti metsänhoitotutkinnon 1913, jolloin hänestä tuli myös metsäkonduktööri, ja valmistui filosofian maisteriksi 1916, lisensiaatiksi 1917 ja tohtoriksi 1920. Breslaun yliopistossa hän opiskeli 1922–1923. Aaltonen toimi Metsätieteellisen tutkimuslaitoksen assistenttina 1918–1919, Evon metsäkoulun johtajana 1919–1921, metsähallituksessa metsänhoidon tarkastajana 1921–1923 ja sitten Metsätieteellisen tutkimuslaitoksen metsämaaopin professorina. Hän oli Suomen merkittävin metsämaan tutkija, mutta tutki myös maasäteilyä.Leikola, Matti: Aaltonen, Viktor Toivo (1889 - 1955), Teoksessa Verkkoversio (maksullinen) Aaltonen toimi Vapaa-ajattelijain liiton puheenjohtajana 1954–1955 ja julkaisi useita uskontokriittisiä teoksia, kuten Miksi en ole kristitty. == Teoksia == * Metsänhoito-opin alkeet. 1934. * * * * Maasätely tieteen valossa. WSOY, 1952. * * == Lähteet == == Aiheesta muualla == * V. T. Aaltonen: Tieteellinen ajattelutapa. Vapaa ajattelija 6/1955. Luokka:Ateismiaktivistit Luokka:Suomalaiset professorit Luokka:Suomalaiset metsätieteilijät Luokka:Suomalaiset metsänhoitajat Luokka:Suomalaiset tietokirjailijat Luokka:Suomalaiset uskontokriitikot Luokka:Suomalaiset järjestöjohtajat Luokka:Vuonna 1889 syntyneet Luokka:Vuonna 1955 kuolleet
Sawara-ku

Sawara-ku () on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Fukuokan ydinkeskustan länsipuolella sijaitseva suuralue ulottuu Hakatanlahdelta pohjoisessa kaupungin eteläosan vuoristoalueille. Sawara-kun pinta-ala on 95,87 neliökilometriä ja siellä on 217 770 asukasta (vuonna 2017). 1\. toukokuuta 1982 asti Sawara-ku oli osa laajempaa Nishin suuraluetta, josta se erotettiin yhdessä Jōnanin suuralueen kanssa. Sawara-kun alueella sijaitsevat muun muassa Fukuoka Tower, Fukuokan kaupunginmuseo, Fukuokan kaupunginkirjasto, Nishijin Praliva -kauppakeskus ja Seinan Gakuin -yliopisto. == Lähteet == == Aiheesta muualla == * Suuralueen internetsivut Luokka:Fukuokan suuralueet
Poveste de viață

Poveste de viață on romanialaisen eurodanceyhtye Akcentin neljäs albumi, joka julkaistiin vuonna 2004. Romaniankielinen albumi sisälsi vain kuusi kappaletta ja lisäksi musiikkivideon ”Poveste de viață” -kappaleesta. Myös ”Spune-mi (Hey baby!)” -kappaleesta tehtiin video. == Kappaleet == # # # # # # == Lähteet == Luokka:Vuoden 2004 albumit Luokka:Akcentin albumit
Nishi-ku (Fukuoka)

Nishi-ku (, ’läntinen suuralue’) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Se sijaitsee nimensä mukaisesti Fukuokan länsiosassa Genkainmeren Hakatanlahden rannalla. Nishin suuralueen pinta-ala on 84,17 neliökilometriä ja siellä on 208 858 asukasta (vuonna 2017). Nishi-ku oli aiemmin huomattavasti nykyistä suurempi, mutta 1. toukokuuta 1982 siitä erotettiin Jōnanin ja Sawaran suuralueet. == Lähteet == == Aiheesta muualla == * Suuralueen internetsivut Luokka:Fukuokan suuralueet
Tioglykolihappo

Tioglykolihappo on orgaaninen yhdiste, joka on normaaliolosuhteissa olomuodoltaan viskoosinen, väritön neste, jolla on tunnusomainen haju. Sen kemiallinen kaava on C2H4O2S ja rakennekaava HSCH2COOH. Tioglykolihaposta käytetään myös nimityksiä merkaptoetikkahappo, etaanitioli-2-happo-1 ja 2-merkaptoetaanihappo. Tioglykolihapon moolimassa on 92,1 g/mol, sulamispiste −16,5 °C, kiehumispiste 120 °C, tiheys 1,3 g/cm3, sekoittuu veteen, leimahduspiste 126 °C o.c., itsesyttymislämpötila 350 °C ja CAS-numero 68-11-1. ==Valmistus ja käyttö== Tioglykolihappoa valmistetaan kloorietikkahaposta, natriumklooriasetaatista tai kaliumklooriasetaatista käsittelelmällä niitä natrium- tai kaliumvetysulfidilla. Näin syntyvästä tioglykolihapon suolasta saadaan happo vapautettua suolahapolla ja tuote puhdistetaan alipainetislauksella. Tioglykolihappoa ja sen johdannaisia käytetään hiusten kihartamisessa, ihokarvoituksen poistamisessa, tekstiiliteollisuudessa nahkojen käsittelyyn, polymeroitumiskatalyyttinä ja polyvinyylipolymeerien stabiloijana. Lisäksi merkaptoetikkahappoa käytetään lähtöaineina valmistettaessa väriaineita ja lääkkeitä.Y. Labat:Thioglycolic Acid, Kirk-Othmer Encyclopedia of Chemical Technology, John Wiley & Sons, New York, 2000. Viitattu 02.05.2013Robert Rippel: Mercaptoacetic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 02.05.2013 == Ympäristö- ja terveysvaikutukset == Aine syövyttää silmiä, ihoa ja hengitysteitä. ==Lähteet== == Aiheesta muualla == * *KEGG: Mercaptoacetic acid *ChemBlink: Mercaptoacetic acid Luokka:Tiolit Luokka:Karboksyylihapot
Turkka

Turkka on suomenkielinen nimi. Se voi esiintyä sekä etu- että sukunimenä. ==Etunimi== Turkka on suomalainen miehen etunimi. Turkan nimipäivä on 8. heinäkuuta jolloin on myös Turon nimipäivä. Nimi on ollut käytössä jo 1400-luvulla ja on syntynyt muunnoksena joko ruotsalaisista Tor -alkuisista nimistä tai mahdollisesti nimestä Tuure, mutta sekä Tor-alkuiset nimet että Tuure johtuvat muinaisskandinaavisesta jumalan nimestä Thor. Digi- ja väestötietoviraston tietojen mukaan nimi Turkka on Suomessa annettu vuoden 2019 loppuun mennessä noin 550 henkilölle. === Tunnettuja Turkka-nimisiä === * Turkka Aaltonen (s. 1952), kokki, evankelista ja kirjailija * Turkka Hautala (s. 1981), suomalainen kirjailija * Turkka Kuusisto (s. 1979), diplomi- insinööri ja Posti Group Oyj:n toimitusjohtaja 2020– * Turkka Lehtinen (s. 1981), suomalainen salibandynpelaaja * Turkka Mali (1956–2023), suomalainen muusikko ja sanoittaja * Turkka Manninen (1966–2019), oopperalaulaja * Turkka Mastomäki (s. 1970), suomalainen näyttelijä * Turkka Myllykylä, historiantutkija ja kirjailija * Turkka Sundbäck (1931–2016), suomalainen jalkapalloilija * Turkka Tamminen (1931–2022), suomalainen jalkapalloilija * Turkka Tunturi, TYKSin johtajaylilääkäri ==Sukunimi== Turkka on myös suomalainen sukunimi. Vuonna 2020 tämän nimisiä henkilöitä oli Suomessa 262. Tunnettuja nimenkantajia ovat: * Aarne Turkka (1906–1973), pappi, opettaja ja kirkkohistorioitsija * Arvi Turkka (1894–1965), kansanedustaja * Jouko Turkka (1942–2016), suomalainen teatteriohjaaja ja kirjailija * Juha Turkka (s. 1970), suomalainen kirjailija * Kauno Turkka (1898–1944), suomalainen sotilas ja Mannerheim-ristin ritari * Rolf Turkka (e. Durchman, 1915–1989), suomalainen kilpapurjehduksen olympiamitalisti * Sirkka Turkka (1939–2021), suomalainen runoilija * Tellu Turkka (e. Paulasto, e. Virkkala, s. 1969), suomalainen viulisti ja laulaja. == Lähteet == Luokka:Etunimet Luokka:Sukunimet
Lewontinin virhepäätelmä

Lewontinin virhepäätelmä on A.W.F. Edwardsin artikkelissaan Human Genetic Diversity: Lewontin's Fallacy vuonna 2003 esittämä ajatus. Hän kritisoi Richard Lewontinin 1972 esittämää johtopäätöstä, jonka mukaan rotu on epävalidi taksonominen konstruktio, koska todennäköisyys satunnaisen yksilön luokittelemiseksi väärään rotuun yhden geneettisen lokuksen perusteella on noin 30 %. Edwards perustelee näkemystään sillä, että kun otetaan huomioon enemmän kuin yksi lokus, virheellisen luokittelun todennäköisyys lähestyy nopeasti 0 %:ia. Edwards katsookin, että rodut erotteleva informaatio kätkeytyy geneettisen datan korrelaatiorakenteeseen. Lewontinin argumentin kärjistyksenä voitaisiin esittää, että koska ihmisillä ja porkkanoilla on 50 % yhteistä DNA:ta, lajeilla täytyy olla 50 % yhteistä. Edwardsin argumentin kärjistyksenä voitaisiin esittää, että koska ruotsalaiset ja norjalaiset voitaisiin todennäköisesti erottaa ottamalla erottimiksi riittävän monta lokusta, ruotsalaiset ja norjalaiset kuuluvat eri rotuihin. Onko Lewontinin virhepäätelmä todella virhepäätelmä vai ei, riippuu siitä mitä eroja pidetään "todellisina". Jos eroja populaatioiden välillä pidetään todellisina silloin, kun kaksi populaatiota pystytään erottelemaan toisistaan käyttämällä kriteereinä suurta määrää piirteitä, on Lewontin tehnyt virhepäätelmän. Mikäli taas erot populaatioiden välillä katsotaan "todellisiksi" sen mukaan, miten hyvin populaatiot voi erottaa toisistaan yhden satunnaisesti valitun piirteen perusteella, Lewontinin argumentti on pätevä. == Aiheesta muualla == * http://www.goodrumj.com/Edwards.pdf Luokka:Populaatiogenetiikka Luokka:Rotu
În culori

În culori on romanialaisen eurodance-yhtye Akcentin toinen albumi, ja ensimmäinen nykyisellä kokoonpanolla. Ensimmäisellä Senzatia-albumilla mukana olivat Adrian Claudiu Sînă ja Ramona Barta, mutta În culorista lähtien yhtyeen ovat muodostaneet Sana, Marius Nedelcu, Sorin Ştefan Brotnei ja Mihai Gruia. ==Kappaleet== # # # # # # # # # # ' == Lähteet == Luokka:Vuoden 2002 albumit Luokka:Akcentin albumit
Trecia Smith

Trecia Smith (s. 5. marraskuuta 1975) on jamaikalainen kolmiloikkaaja ja pituushyppääjä Smith osallistui ensimmäisiin arvokisoihinsa 1997, jolloin hän karsiutui Ateenan MM-kisojen kolmiloikan loppukilpailusta. Edmontonin MM- kisoissa 2001 hän oli kahdeksas. Vuonna 2002 hän voitti pronssia Kansainyhteisön kisoissa tuloksella 14,32 ja sijoittui neljänneksi yleisurheilun maailmancupissa Madridissa. 2003 Smith osallistui Birminghamin sisäratojen MM-kisoihin, mutta karsiutui. Budapestin sisäratojen MM-kisoissa 2004 hän oli neljäs tuloksella 14,71. Samana vuonna Ateenan olympialaisissa Smith loikki 15,02, mutta jäi neljänneksi. Hän oli kauden lopussa IAAF:n yleisurheilufinaalissa seitsemäs. Smith voitti maailmanmestaruuden Helsingin MM-kisoissa 2005 tuloksella 15,11. Samana vuonna hän oli neljäs IAAF:n yleisurheilufinaalissa. Vuoden 2006 kilpailukauden Smith avasi loikkimalla neljänneksi Moskovan sisäratojen MM-kisoissa. Saman vuoden Kansainyhteisön kisoissa hän voitti kultaa tuloksella 14,39 ja oli maailmancupissa neljäs. Osakan MM-kilpailuissa 2007 hän karsiutui kolmiloikan loppukilpailusta. Seuraavana vuonna hän oli Pekingin olympialaisissa yhdestoista. Vuonna 2009 hän loikki Berliinin MM-kilpailuissa viidenneksi ja IAAF:n yleisurheilufinaalissa seitsemänneksi. New Delhin Kansainyhteisön kisoissa 2010 hän voitti kultaa tuloksella 14,19 ja sai lisäksi kilpailujen "huomattavimmalle urheilijalle" myönnettävän David Dixon -palkinnon. Lontoon olympialaisissa 2012 hän oli kolmiloikassa seitsemäs. Smith on maansa mestari kolmiloikassa vuosilta 2001, 2002, 2004, 2005, 2007, 2008 ja 2009. NCAA:n mestaruuden hän voitti pituushypyssä sisäradoilla 1997, 1998 ja 1999 sekä ulkoradoilla 1997 ja 1999 sekä kolmiloikassa sisä- ja ulkoradoilla 1998. ==Ennätykset== * Pituushyppy: 674 (2001) * Kolmiloikka: 15,16 (2004) * Seitsenottelu: 5692 (1999) == Lähteet == * === Viitteet === Luokka:Jamaikalaiset kolmiloikkaajat Luokka:Vuonna 1975 syntyneet Luokka:Elävät henkilöt
Lennonjohtaja

Lennonjohtaja johtaa siviililentoliikennettä tai sotilaslentoliikennettä ja vastaa siitä, että lentokoneet kulkevat täsmällisesti ja turvallisesti. Hän jouduttaa ilmaliikennettä ja pitää yllä järjestystä sen kulussa. Lennonjohtaja estää yhteentörmäykset niin ilma-alusten välillä kuin myös liikennealueella olevien esteiden ja ilma-alusten välillä. Hän valvoo laskeutuvia lentokoneita ja antaa tarvittaessa lentäjille radiopuhelimitse käskyjä. ==Työnkuva== Lennonjohtaja voi työskennellä teknisillä laitteilla korkeassa lennonjohtotornissa johtamassa kiitoteitä ja lähellä kenttää olevaa liikennettä. Hän voi myös työskennellä normaalissa huonetilassa tekemässä tutkatyötä. Lennonjohtaja työskentelee yksin tai ryhmässä, ja aina yhteistyössä muiden lennonjohtojen ja yhteistyötahojen kanssa. Työ on pääosin vuorotyötä. Lentäjä ilmoittaa lentosuunnitelmansa etukäteen kaikille lennon varrella oleville lennonjohdoille. Sen ansiosta lennonjohto osaa odottaa koneen tuloa, ja se pääsee turvallisesti perille lennonjohdon ohjaamana siinäkin tapauksessa, että radioyhteydet matkalla katkeaisivat. Lennonjohtaja ja lentäjä ottavat radiopuhelimen välityksellä kontaktin toisiinsa lentokoneen lähestyessä. Lennonjohtaja antaa koneelle luvan laskeutua, kun se on suunnassa kiitotien kanssa. Tarvittaessa lennonjohtaja voi vaikuttaa koneiden tulojärjestykseen antamalla niille käskyjä kääntyä tai muuttaa nopeutta tai korkeutta. Lennonjohtajan työssä vaaditaan muun muassa hyvää englannin kielen taitoa, kolmiulotteista havainnointikykyä, hyvää stressinsietokykyä ja keskittymiskykyä, kykyä tehdä useaa asiaa yhtä aikaa, yhteistyökykyä, ongelmanratkaisutaitoa, palvelualttiutta sekä hyvää terveydentilaa. ==Eri alat== Työssä voi suuntautua lähi-, alue-, tai lähestymislennonjohtajaksi tai opettajaksi. ==Koulutus== ANS Finland kouluttaa lennonjohtajia Avia Collegessa Helsinki-Vantaan lentoaseman välittömässä läheisyydessä. Lennonjohtajan koulutus on toisen asteen koulutus, vaikka pääsyvaatimuksena on vähintään toisen asteen koulutus, myös kielitaidon täytyy olla lähes erinomainen haettaessa koulutukseen. Koulutus on 120 opintoviikon laajuinen, joista 90 opintoviikkoa opiskellaan Avia Collegessa. Koulutusohjelma ei kuulu yhteishaun piiriin. Vuosittain koulutetaan 8-10 lennonjohtajaa. Suomessa työskentelee noin 300 lennonjohtajaa. ===Pääsyvaatimukset Suomessa=== *Ylioppilastutkinto tai lukion oppimäärä tai ammatillinen toisen asteen tutkinto *Suomen ja englannin kielen hyvä taito *Lennonjohtajan kelpoisuusvaatimusten (EU No 2015/340) mukainen hyvä terveydentila. == Lähteet == *Fintraffic - Avia College ===Viitteet=== == Aiheesta muualla == * Suomen Lennonjohtajien Yhdistys SLJY Luokka:Ilmailualan ammatit Luokka:Toisen asteen tutkinnot Luokka:Tekniikan ja liikenteen alan tutkinnot
Heino Eller

Heino Eller (7. maaliskuuta 1887 Tartto – 16. kesäkuuta 1970 Tallinna) oli virolainen säveltäjä ja sävellyksen opettaja. Hänen teoksensa ovat maailmalla tunnetuimpia virolaisia sävellyksiä. Heino Eller vietti lapsuutensa Tartossa. Hän kävi yksityisillä viulunsoiton ja musiikinteorian oppitunneilla. Hän soitti eri orkestereissa ja esiintyi myös soolotaiteilijana. Eller aloitti viulunsoiton opinnot 1907 Pietarin konservatoriossa. Hän opiskeli vuosina 1908–1911 myös lakia. Ensimmäisen maailmansodan aikana hän joutui Venäjän armeijaan sotilassoittajana. Hän päätti opintonsa vuonna 1920. Klassisen musiikin säveltäjistä Eller ihaili erityisesti Frédéric Chopinia, Edvard Griegiä ja Jean Sibeliusta. Nuorukaisena Ellerillä oli ollut tilaisuus päästä konserttiin, jossa Sibelius oli ollut kapellimestarina. Sibeliuksen tyyli johtaa orkesteria teki häneen suuren vaikutuksen. Vuodet 1920–1940 Eller toimi opettajana Tarton musiikkikoulussa. Hän muodosti niin sanotun Tarton koulukunnan, jonka oppilaita ovat muun muassa Eduard Tubin ja Olav Roots. Vuonna 1940 Eller siirtyi opettajaksi Tallinnaan. Hänen Tallinnan kautensa oppilaista Suomessa tunnetuimpia lienee Arvo Pärt. Vuonna 1967 Eller sai Neuvostoliiton kansantaiteilijan arvonimen. Hän jatkoi opettamista aina kuolemaansa asti. Elleriä on kuvattu ainutlaatuiseksi opettajaksi; hänen ansiostaan jokainen oppilas löysi oman yksilöllisen tyylinsä. Arvo Pärt on kuvannut suuresti kunnioittamaansa opettajaa seuraavasti: :Hän oli eri sukupolven ihminen, ja hänen kauttaan tulimme tuntemaan vallankumousta edeltäneen aristokratian ja sen kulttuuriperinnön. Neuvostoideologia ei ollut kyennyt hälventämään hänen näkemystään inhimillisistä ja kulttuuriarvoista. Pietarin opintojensa ansiosta hänellä oli kyky luoda uudet standardit Viron musiikkiammattilaisille. Ellerin puoliso oli pianisti Anna Kremer, joka menehtyi Saksassa keskitysleirillä vuonna 1942. Vuodesta 1998 lähtien on Viron teatteri- ja musiikkimuseo jakanut Heino Ellerin nimeä kantavaa palkintoa menestyneille muusikoille. == Sävellystuotanto == Eller sävelsi etupäässä instrumentaalimusiikkia, jota voidaan kuvailla "tuoreeksi" ja "pohjoiseksi", ja se sisältää kansallisia aineksia. Se on saanut vaikutteita myös ekspressionismista. Ellerin tuotanto käsittää kaikkiaan kolme sinfoniaa, useita sinfonisia kappaleita, viulukonserton, viisi jousikvartettoa, neljä pianosonaattia, kaksi viulusonaattia ja 180 pientä kappaletta. ===Tunnettuja teoksia=== * "Neenia" (1928) * "Eleegia" (1931) * "Lüüriline süit" (1945) * "Sümfoniett" (1965–1967) == Aiheesta muualla == *Viron musiikin tiedotuskeskus *Erpmusic.com/ Luokka:Virolaiset säveltäjät Luokka:Vuonna 1887 syntyneet Luokka:Vuonna 1970 kuolleet
1-butaanitioli

1-butaanitioli on orgaaninen yhdiste, joka on normaaliolosuhteissa olomuodoltaan väritön - keltainen neste, jolla on tunnusomainen haju. Sen kemiallinen kaava on C4H10S ja rakennekaava CH3(CH2)3SH. n-butyylimerkaptaanista käytetään myös nimityksiä n-butyylimerkaptaani, butyylimerkaptaani ja tiobutyylialkoholi. 1-butaanitiolin moolimassa on 90,2 g/mol, sulamispiste –116 °C, kiehumispiste 98 °C, tiheys 0,84 g/cm3, liukoisuus veteen 0,06 g/100 ml, leimahduspiste 2 °C c.c., itsesyttymislämpötila alle 225 °C ja CAS-numero 109-79-5. == Ympäristö- ja terveysvaikutukset == Aine ärsyttää silmiä, ihoa ja hengitysteitä. == Aiheesta muualla == * Luokka:Tiolit
Erpland

Erpland on Ozric Tentaclesin toinen studioalbumi, joka julkaistiin vuonna 1990. Se on todennäköisesti yhtyeen tunnetuin julkaisu. Albumi sisältää psykedeelistä avaruusrockia, etnisiä tunnelmia Lähi-idästä Väli-Amerikkaan, ambientinomaisia hetkiä sekä muuta yhtyeen tuotannolle tyypillistä materiaalia. Se sisältää myös yhtyeen toistaiseksi ainoan kappaleen, jossa voidaan sanoa varsinaisesti laulettavan. ==Kappalelista== # "Eternal Wheel" – 8:20 # "Toltec Spring" – 3:03 # "Tidal Convergence" – 7:14 # "Sunscape" – 4:02 # "Mysticum Arabicola" – 9:15 # "Crackerblocks" – 5:40 # "The Throbbe" – 6:22 # "Erpland" – 5:32 # "Valley of a Thousand Thoughts" – 6:32 # "Snakepit" – 3:18 # "Iscence" – 4:38 # "Gift of Wings" – 9:47 Luokka:Vuoden 1990 albumit Luokka:Ozric Tentaclesin albumit
Jorma Kalevi

Jorma Kalevi (oik. Jorma Kalevi NuppolaMusiikin salanimiä ja nimimerkkejä , 20. huhtikuuta 1946 – 19. lokakuuta 2022 Jyväskylä) oli kauhajokelaislähtöinen suomalainen iskelmälaulaja, joka asui sekä Suomessa että Espanjassa. Hän keikkaili aktiivisesti Suomessa vuosina 1967–1977, jonka jälkeen hän muutti Las Palmasiin Kanariansaarille Espanjaan. Jorma Kalevi on levyttänyt 1970-luvulta lähtien muun muassa CBS-levy-yhtiölle http://www.aanitearkisto.fi/firs2/nimi.php?Id=Nuppola+Jorma+Kalevi . Hän omisti ravintola Tiffanyn Playa del Inglesissä, Kanariansaarilla, jossa on esiintynyt monia suomalaisia iskelmälaulajia hänen itsensä lisäksi. Hänellä oli samassa paikassa myös toinen, vuonna 2009 perustettu Amigo-niminen ravintola. Jorma Kalevi oli kihloissa ja asui avoliitossa Anu-nimisen naisen kanssa vuodesta 1994 tämän kuolemaan, vuoteen 2017 saakka. Jorma Kalevilla on kaksi lasta aiemmista suhteistaan. Hänellä diagnosoitiin kesällä 2019 keuhkofibroosi, johon hän kuoli vuonna 2022. Jorma Kalevin 1980-luvun äänitteitä on ilmestynyt myöhemmin erilaisilla kokoelma-CD-levyillä. == Diskografiaa == * Laulut kaikki rakkauden 1978 * Romantica 1982 * Olethan niin kuin kotonasi 1985 * Si si si 1989 * Voit mulle antaa (cd) 1994 * Jorma Kalevi – Kai Tapani 1980/1999 * Jorma Kalevi, Kai Tapani + Jamppa Tuominen 1999 == Lähteet == Luokka:Suomalaiset iskelmälaulajat Luokka:Vuonna 1946 syntyneet Luokka:Vuonna 2022 kuolleet
1-heksaanitioli

1-heksaanitioli on orgaaninen yhdiste, joka on normaaliolosuhteissa olomuodoltaan väritön neste, jolla on tunnusomainen haju. Sen kemiallinen kaava on C6H14S ja rakennekaava CH3(CH2)5SH. 1-heksaanitioli1-heksaanitiolista käytetään myös nimityksiä n-heksaanitioli, 1-merkaptoheksaani, 1-heksyylitioli ja heksyylimerkaptaani. n-heksaanitiolin moolimassa on 118,2 g/mol, kiehumispiste 151 °C, suhteellinen tiheys 0,84 g/cm3 (vesi = 1,0 g/cm3), ei liukene veteen, leimahduspiste 30 °C c.c. ja CAS-numero 111-31-9. == Ympäristö- ja terveysvaikutukset == Aine ärsyttää silmiä, ihoa ja hengitysteitä. == Lähteet == == Aiheesta muualla == * Luokka:Tiolit
Khagendra Thapa Magar

Khagendra Thapa Magar (14. lokakuuta 1992 – 17. tammikuuta 2020) oli nepalilainen vihanneskauppiaan poika ja oli Guinnessin ennätysten kirjan mukaan maailman lyhyin mies, kunnes filippiiniläinen Junrey Balawing tuli hänen tilalleen kesäkuussa 2011. Hän oli 67 senttimetriä pitkä ja painoi noin 5,5 kilogrammaa. Lääkärin mukaan Magar oli niin keholtaan kuin henkisiltä ominaisuuksiltaan lapsen tasolla. Magarin äidin mukaan hän oppi kävelemään vasta kahdeksanvuotiaana ja hänen pituuskasvunsa loppui kokonaan 11 vuoden iässä. Aluksi vanhemmat häpesivät poikaansa. Magar kävi koulua, mutta häntä kiusattiin ja kanneltiin ympäriinsä kuin nukkea, minkä takia hänen isänsä päätti ottaa pojan pois koulusta. Kun tieto Magarista levisi, Pokharan kaupungissa vieraili kahden vuorokauden aikana 50 000 ihmistä katsomassa häntä, vanhempien vietyä hänet näytille kaupungin ostoskeskukseen. Kerätyillä rahoilla kylään on saatu hankituksi sähkö ja moni muukin asia on kehittynyt. Varojen keräystä varten on perustettu Khagendra Thapa Magar -säätiö. Monet ihmiset uskovat hänen olevan Baman Avatar, Vishnun uudestisyntymä. Säätiö ilmoitti Guinnessin ennätysten kirjaan Magarista, joka oli pienempi kuin aiemmin virallisesti maailman lyhyimmäksi ilmoitettu mies, jordanialainen Younis Edwan, tai hänen jälkeensä vielä lyhyemmäksi mitattu kolumbialainen Edward Nino Hernandez. Magar pääsi ennätystenkirjaan kuitenkin vasta lokakuussa 2010 täytettyään 18 vuotta, sillä oli epävarmaa, kasvaisiko hän vielä. ==Lähteet== * Pravda: World’s smallest man greets the world 30.8.2006 * Helsingin Sanomat: Maailman lyhin mies on vain polvenkorkuinen – katso kuvat 14.10.2010 ===Viitteet=== Luokka:Lyhytkasvuiset henkilöt Luokka:Nepalilaiset henkilöt Luokka:Vuonna 1992 syntyneet Luokka:Vuonna 2020 kuolleet
Koevoluutio

Koevoluutio (yhteisevoluutio) on evoluutiobiologian käsite, joka tarkoittaa kahden tai useamman lajin vastavuoroista vaikutusta toistensa evoluutioon. Koevoluutiota on esimerkiksi se, kuinka parasiittien ja isäntälajin toisiinsa kohdistamat valintapaineet voivat johtaa yhteiseloon ja jopa lajien väliseen symbioosiin. Tunnettu esimerkki koevoluution aikaansaannoksista ovat orkideojen ja kolibrien vuorovaikutus. Kolibrit ovat riippuvaisia kukkien medestä ja kasvit ovat riippuvaisia kolibrien pölyttämisestä; linnuille on kehittynyt pitkä nokka ja kasveille syvät kukat. Koevoluutiota esiintyy myös saalistaja–saalis-suhteessa; tätä kutsutaan Punaisen Kuningattaren hypoteesiksi. Tässä ei ole kysymys riippuvuussuhteesta vaan vastavuoroisesta kilpavarustelusta, jossa saalistajan sopeutuminen eli adaptaatio johtaa saaliiseen kohdistuvan valintapaineen kasvamiseen ja kääntäen. Molekyylibiologiassa koevoluutio tarkoittaa useamman biomolekyylin välisen vuorovaikutuksen toisistaan riippuvaa kehitystä. Esimerkkinä on hormoni–reseptori-parien kehitys. Gabriel Dover havaitsi vuonna 1984, että oli olemassa kolmas, molekyylitasolla vaikuttava voima, molecular drive, joka selitti sen mitä luonnonvalinta ja geneettinen ajautuminen eivät voineet selittää.http://home.planet.nl/~gkorthof/kortho51.htm Solubiologiassa koevoluution esimerkkinä pidetään endosymbioositeoriaa, jolla selitetään mitokondrioiden, plastidien ja viherhiukkasten olemassaoloa. Koevoluution avulla voidaan selittää, miksi mitokondriot näyttivät bakteereilta niin ulkonäkönsä kuin perimänsäkin osalta. Tähtitieteessä koevoluutio tarkoittaa galaksien ja mustien aukkojen vaikutusta toistensa syntymiseen.http://web.archive.org/web/20030207194234/http://www.space.com/scienceastronomy/blackhole_history_030128-1.html Erich Jantsch liitti kosmoksen kehityksen koevoluutiota muistuttavaan prosessiin kirjassaan The Self-organizing Universe. Myös maapallon ja elämän yhteistä kehitystä kutsutaan koevoluutioksi. ==Lähteet== Luokka:Evoluutio
1-oktaanitioli

1-oktaanitioli on orgaaninen yhdiste, joka on normaaliolosuhteissa olomuodoltaan väritön neste, jolla on tunnusomainen haju. Sen kemiallinen kaava on C8H18S ja rakennekaava CH3(CH2)6CH2SH. n-oktyylimerkaptaanista käytetään myös nimityksiä n-oktyylimerkaptaani, 1-merkapto-oktaani ja 1-oktyylitioli. == Ympäristö- ja terveysvaikutukset == Aine ärsyttää silmiä, ihoa ja hengitysteitä. == Lähteet == == Aiheesta muualla == * *ChemBlink: 1-Octanethiol Luokka:Tiolit
Ice MC

Ice MC (oikealta nimeltään Ian Campbell) (s. 22. maaliskuuta 1965 Nottingham) on englantilaissyntyinen elektronista musiikkia ja reggaeta esittävä artisti. Hänen vanhempansa ovat alkuperältään jamaikalaisia. Lempinimensä ”Ice” (jää) hän sai lukioaikana. Hän teki vuonna 1989 ensimmäisen singlensä ”Easy”, joka menestyi Euroopassa. Hän itse luonnehti ensimmäistä singleään reggae- musiikiksi, mutta kuulijat pitivät sitä eurodance-musiikkina. Vuonna 1994 julkaistu albumi Ice'n'Green menestyi hyvin. Kyseisestä albumista tulivat suosituksi kappaleet ”It's a Rainy Day”, sekä ”Think About the Way”. Albumilla Ice MC käyttää jamaikalaista raggamuffin-tyylistä räppäystä. Albumin naislauluosuudet on tehnyt italialainen laulaja Alexia. Albumin tuotti italialainen Roberto Zanetti, artistinimellä Robyx. ==Diskografia== ===Albumit=== * 1990 Cinema * 1990 My World - The Early Songs * 1994 Ice'n'Green * 1995 Ice'n'Green - The Remix Album * 1996 Greatest Hits And Remixes * 1996 Dreadatour * 2002 Ice MC: Disco Collection * 2004 Cold Skool ===Singlet=== * 1989 ”Easy” * 1990 ”Scream” * 1990 ”Cinema” * 1990 ”OK Corral!” * 1990 ”The Megamix” * 1991 ”People” * 1991 ”Happy Weekend” * 1992 ”Rainy Days” * 1993 ”Take Away the Colour” * 1994 ”Think About the Way” (tunnetaan myös nimellä Bom Digi Bom) * 1994 ”It's a Rainy Day” * 1995 ”Take Away the Colour ('95 Reconstruction)” * 1995 ”Ice 'N' Mix” * 1995 ”Megamix” * 1995 ”Run Fa Cover” * 1996 ”Russian Roulette” * 1996 ”Funkin' With You” * 1996 ”Give Me the Light” * 1996 ”Music for Money” * 1997 ”Let's Take it Easy” * 1998 ”Energy” * 2004 ”It's a Mir” * 2004 ”My World” ==Lähteet== Luokka:Brittiläiset eurodanceartistit ja -yhtyeet Luokka:Brittiläiset elektronisen musiikin artistit Luokka:Vuonna 1965 syntyneet Luokka:Elävät henkilöt
Ritarihaukka

Ritarihaukka (Parabuteo unicinctus) on keskikokoinen amerikkalainen haukka, jota käytetään metsästyshaukkana. ==Koko ja ulkonäkö== Ritarihaukan höyhenpeite on mustanruskea. Siiven etuosa ja reidet ovat kastanjanruskeat. Pyrstön takaosa on valkoinen. Pituus 60 cm, siipien kärkiväli 120 cm, paino 900 grammaa. ==Levinneisyys== Ritarihaukkoja elää Yhdysvaltojen lounaisosissa ja siitä etelään Chileen ja Argentiinan keskiosiin ulottuvalla alueella. Metsästyskäyttöön tarhattuja ritarihaukkoja on karannut luontoon muuallakin, ja Britanniassa sellaisten on havaittu pesivän vieraslajina. ==Elinympäristö== Ritarihaukka elää harvaa puustoa kasvavilla soilla ja puoliautiomaassa. ==Lisääntyminen== Ritarihaukan pesä on puussa. Se munii 2–4 munaa kerrallaan. Poikaset pysyvät vanhempiensa seurassa jopa kolmevuotiaiksi, ja perhe saalistaa usein yhdessä. ==Ravinto== Ritarihaukan luonnollista ravintoa ovat pienet jyrsijät ja liskot. Opetettuna metsästyshaukkana se voi pyydystää jäniksiä ja fasaaneita. == Käyttäytyminen == Ritarihaukat ovat erittäin sosiaalisia eläimiä. Ne ovat ainoita petolintuja jotka tekevät yhteistyötä metsästäessään. == Lähteet == Luokka:Haukat
Potenssikeskiarvoepäyhtälö

Matematiikassa potenssikeskiarvoepäyhtälö on positiivisia reaalilukuja koskeva epäyhtälö. Sen mukaan jos a_1, \ldots, a_n ja k ovat positiivisia reaalilukuja, voidaan määritellä M_k = \left( \frac{a_1^k + \ldots + a_n^k}{n} \right)^{\frac{1}{k}}. kun M_0=(a_1 \cdot \ldots \cdot a_n)^{\frac{1}{k}}. Tällöin M_a\geq M_b kun a>b. Epäyhtälössä on voimassa yhtäsuuruus jos ja vain jos kaikki luvut a_i ovat keskenään yhtä suuria. Potenssikeskiarvoepäyhtälö seuraa Jensenin epäyhtälöstä. Luokka:Epäyhtälöt
Cappella

Cappella on italialais-englantilainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa "U Got 2 Know", "Move On Baby" ja "Tell Me The Way". ==Diskografia== * 1989 Helyom Halib * 1994 U Got 2 Know * 1996 War In Heaven * 1998 Cappella * 2005 Best Of ==Aiheesta muualla== * Fan-Homepage & Luokka:Italialaiset eurodanceartistit ja -yhtyeet Luokka:Italialaiset elektronisen musiikin yhtyeet
Õru

Õru on pienkauppala (alevik) ja entinen kunta Valgan kunnassa Valgamaan maakunnassa, Virossa. Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi. Tällöin Õrun keskuksesta tuli Valgan kuntaan kuuluva pienkauppala. == Entinen kunta == Kunnan asukasluku oli 546 (2010), pinta-ala 104,63 neliökilometriä ja asukastiheys 5,2 asukasta neliökilometrillä. Õru jakautui keskuspaikkakuntansa lisäksi kahdeksaan kylään, jotka ovat Killinge, Kiviküla, Lota, Mustumetsa, Priipalu, Uniküla, Õlatu ja Õruste. Õrun kirkonkylässä oli vuonna 2008 kolme kauppaa, kaksi kahvilaa ja Viron postin konttori. === Väestö === Vuonna 2011 Õrun kunnassa oli 448 asukasta, joista 384 (85,7 %) oli virolaisia, 48 (10,7 %) venäläisiä ja 15 (3,3 %) muita kansallisuuksia. == Lähteet == == Aiheesta muualla == * Kunnan kotisivut Luokka:Valga Luokka:Viron entiset kunnat
Kamo-jinja

Kamo-jinja (, ’Kamon pyhäkkö’) voi viitata kahteen šintolaiseen pyhäkköön Kiotossa: * Kamigamo-jinja eli Kamo Wakeikazuchi-jinja, ylempi Kamon pyhäkkö * Shimogamo-jinja eli Kamo Mioya-jinja, alempi Kamon pyhäkkö
Sri Lankan lippu

Sri Lankan lippu on Sri Lankan tunnus vaakunan ja kansallislaulun ohella. Se otettiin käyttöön vuonna 1948. Lipun tunnus on leijona, jolla on kädessään miekka. Lippu on perinteinen singaleesien lippu. Sen keltainen väri ja bodhipuun lehdet viittaavat maan buddhalaiseen enemmistöön ja vuonna 1951 lisätyt vihreä ja oranssi raita viittaavat muslimi- (vihreä) ja hindulaiseen tamilivähemmistöön (oranssi). Vuonna 1972, kun maan nimi muutettiin Ceylonista Sri Lankaksi, lipun reunoihin lisättiin bodhipuun lehdet. Luokka:Valtioiden liput Luokka:Sri Lanka
Kalevi Korpi

pienoiskuva|Kalevi Korpi kokoelmalevynsä kansikuvassa. Kalevi Johannes Korpi (3. lokakuuta 1927 Miehikkälä – 6. huhtikuuta 2013 ) oli suomalainen laulaja. Alun perin taidelaulajaksi tähdännyt Korpi voitti Yleisradion tenorikilpailun vuonna 1955 ja piti seuraavana vuonna ensikonserttinsa. 1950- ja 1960-lukujen aikana hän levytti Pohjoismaiselle Sähkölle mutta lauloi samaan aikaan myös Trubaduurit-kvartetissa. Lisäksi hän kiersi tuolloin tanssilavoja Veikko Ahvenaisen yhtyeen laulusolistina. Korpi lauloi myös Radiokuorossa sekä muun muassa Radion sinfoniaorkesterin ja Helsingin kaupunginorkesterin solistina. 1960-luvun alussa hän teki oman orkesterinsa kanssa kiertueita muihin Pohjoismaihin. Lisäksi hän toimi yksityisenä laulunopettajana. 1970-luvulla hän oli maineikkaan Dallapé-orkesterin laulusolistina. Harmonikkataiteilija Veikko Ahvenainen on luonnehtinut Korpea erittäin taitavaksi ja monipuoliseksi laulajaksi, joka ei kuitenkaan saanut miltään taholta sitä arvostusta, jonka hän olisi ansainnut. Esimerkiksi Peter von Baghin ja Ilpo Hakasalon Iskelmän kultaisessa kirjassa tai Isossa musiikkitietosanakirjassa Korpea ei mainita lainkaan.Markus Similä: Veikko Ahvenainen – täysin palkein, s. 72. Jyväskylä: Gummerus, 2001. ISBN 951-20-5819-7. Korven laulutuotanto käsittää iskelmien ohella myös hengellistä musiikkia, joululauluja ja operettisävelmiä. Kaikkiaan levytyksiä on noin 280, joiden lisäksi Yleisradion arkistoissa on useita tallenteita, joilla Korpi esiintyy. ==Diskografia== * Kalevi Korpi (1968) * Dallapé-orkesteri: solisteina Kalevi Korpi ja Johnny Forsell (1971) * Konkaritanssit 2: Dallapé-orkesteri, solisteina Kalevi Korpi ja Martti Suuntala (1972) * Konkaritanssit 5: Dallapé-orkesteri, solisteina Kalevi Korpi, Berit ja Johnny Forsell (1974) * Dallapé 50: solisteina Kalevi Korpi, Georg Malmstén, Tauno Palo ja Kauko Käyhkö (1975) * Rakkaudella (1976) * Kauneimmat lauluni (Satsanga 1977) * Tangoystävälle (JP-Musiikki 1982) * Muistathan kai (JP-Musiikki 1984) * Kotiseutuni – Muistojen Miehikkälä (Kalevi Korpi, Reijo Taipale ja Erkki Eräs) (1987) * Unohtumattomat: iskelmiä 50- ja 60-luvulta 2 (levyllä mukana Kalevi Korpi, Per-Erik Förars, Ilkka Rinne ja Johnny Forsell, 1994) * Lumous, 20 suosikkia (Warner Music 2000) * Tulipunaruusut (Salix 2009) * Levytyksiä vuosilta 1977–1982 (Rocket Records 2015) * Aika yhteinen mieleeni palaa (Valitut Palat 2020) == Lähteet == == Aiheesta muualla == * Kalevi Korven muistokirjoitus (digitilaajille) Helsingin Sanomissa Arkistoitu linkki Archive.orgissa * * Kalevi Korpi Populaarimusiikin museon tietokannassa Luokka:Suomalaiset iskelmälaulajat Luokka:Vuonna 1927 syntyneet Luokka:Vuonna 2013 kuolleet
Irish coffee

Irish coffee (, ) on kahvijuoma, jonka aineksia ovat kahvi, irlantilainen viski, fariinisokeri ja kerma. Irish coffeesta voi tehdä alkoholittoman version kiehauttamalla viskiä niin että alkoholi haihtuu siitä. Kahvista voi tehdä sopivan lämpöistä oman mieltymyksen mukaan. == Historia == Ensimmäinen irish coffee valmistettiin talvella 1943 Foynesin sataman lentoterminaalissa lähellä Limerickiä, Irlannissa. Sen valmisti baarimikko ja kokki Joe Sheridan. Tuolloin Pan Amin lentovene, joka oli lennolla New Yorkiin, kääntyi takaisin Foynesiin, koska sää oli niin huono. Sheridania pyydettiin tekemään matkustajille ruokaa ja lämpimiä juomia. Hän teki silloin ensimmäiset irish coffeet, ja kun häneltä kysyttiin, että oliko hän käyttänyt brasilialaista kahvia, hän vastasi että: ”Ei, se oli irlantilaista kahvia.” (No, it was Irish coffee.) Irlantilaiset viettävät 25. tammikuuta kansallista irish coffee -päivää. == Lähteet == == Aiheesta muualla == * Luokka:Kahvijuomat Luokka:Drinkit Luokka:Irlantilaiset juomat Luokka:Englanninkieliset sanat ja sanonnat Luokka:Seulonnan keskeiset artikkelit
Born In The S.A.V.O.

Born In The S.A.V.O. on Sleepy Sleepersin albumi. Albumin nimi ja kansikuva on mallinnettu Bruce Springsteenin Born in the U.S.A.-albumilta. Albumilla soittaa kitaraa Dingon kitaristina tunnettu Jonttu Virta. Albumin nimi ja kansikuva on mukaelma Bruce Springsteenin albumista Born in the U.S.A.. == Kappaleet == # # # # # # # # # # # # == Muusikot == * Mato Valtonen, Sakke Järvenpää, Sakari Kuosmanen ja Ari ”Pulu” Asunmaa: laulut * Pekka ”Devil” Virtanen ja Jonttu Virta: kitarat * Kari ”Kartano” Kaatrankoski: rummut * Silu Seppälä: bassokitara * Pekka ”Devil” Virtanen: kosketinsoitin * Ming Sumén: saksofoni * Eve, Riitta, Mia, Minna: kuorot * Arto Nyqvist: naurut === Tuotanto === *Atte Blom ja Jimi Sumén: tuottaja *Jimi Sumén ja K. Kalén: äänitys / Westside Studio-Finnvox *Fred O. & Jukka Nuutila: kansi == Lähteet == Luokka:Sleepy Sleepersin albumit Luokka:Vuoden 1985 albumit
Meriasteri

Meriasteri (Aster tripolium, syn. Tripolium vulgare) on sinipunakukkainen merenrannoilla ja aroalueilla kasvava asterikasvi. Suomessa se on tavanomainen rannikoiden laji. == Ulkonäkö ja koko == thumb|left|Meriasterin kukintoja Kaksivuotinen tai lyhytikäisesti monivuotinen meriasteri kasvaa 10–60 cm korkeaksi. Juurakko on vahvarakenteinen. Turpea varsi on kalju tai miltei kalju ja usein väriltään punertava. Kierteisesti olevat lehdet ovat pystyjä ja möyheitä. Alimmat lehdet ovat ruodillisia, ylimmät ruodittomia ja sepiviä. Lehtien lapa on tasasoukka tai suikea ja ehyt- tai nirhalaitainen. Huiskilomaisesti olevat mykerökukinnot ovat 2–3 cm leveitä ja vaaleansinipunaisia, sinisiä tai harvoin valkoisia. Mykerön kehtosuomut ovat pyöreäkärkisiä. Kielimäisiä laitakukkia on 10–30 kappaletta, kielet ovat 10–15 mm pitkiä. Kehräkukat ovat keltaisia torvikukkia. Meriasteri kukkii Suomassa kesäkuusta syyskuulle. Siemen kehittyy litteään, karvaiseen pähkylään, jonka pappus on hapsihaiveninen.Retkeilykasvio 1998, s. 408–409.Helsingin kasvit 1998, s. 22. == Levinneisyys == Meriasteria tavataan Euroopassa rannikoilla Atlantilla Portugalista Keski-Norjaan, Itämerellä, Vienanmerellä sekä Välimerellä Ranskasta Albaniaan. Paikoitellen lajia tavataan Keski- ja Etelä- Euroopassa myös sisämaassa. Laajemmin meriasteri kasvaa sisämaan kasvina arovyöhykkeellä Unkarista itään aina Keski-Aasiaan saakka. Paikoitellen lajia esiintyy myös idempänä aina Kiinassa ja Japanissa saakka. Suomessa meriasteria esiintyy koko Suomen rannikon pituudelta, joskin Perämeren rannikolla ja monin paikoin Saaristomereltä laji on lähes kadonnut.Lampinen, R. & Lahti, T. 2010: Kasviatlas 2009: Meriasterin levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 10.3.2011. == Elinympäristö == Suomessa meriasteri on merenrantojen kasvi, jonka kasvupaikat usein peittyvät meriveden alle. Se kasvaa tavallisesti lähellä vesirajaa, etenkin kivikoissa, kallionraoissa sekä savi- ja hiesupohjaisilla niityillä. Keski- ja Itä-Euroopassa sekä Aasiassa laji kasvaa myös sisämaassa muun muassa aroilla. == Lähteet == * Helsingin kasvit – Kukkivilta kiviltä metsän syliin. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2009: Meriasterin levinneisyys Suomessa * Pohjolan kasvien pauloissa: Galatella tripolium - meriasteri Luokka:Asterit
Venäjän jalkapallon 2. divisioona

2\. divisioona on Venäjän jalkapallon kolmanneksi korkein sarjataso. Sarja on jaettu viiteen alueelliseen lohkoon. Lohkojen voittajat nousevat automaattisesti 1. divisioonaan ja viimeiseksi jääneet putoavat amatööriliigaan. ==Joukkueet kaudella 2008== Länsi (19 joukkuetta) Keski (18 joukkuetta) Etelä (18 joukkuetta) Ural-Volga (18 joukkuetta) Itä (10 joukkuetta) Volga Tver Avangard Kursk Avtodor Vladikavkaz Akademija Dimitrovgrad Amur Blagoveštšensk Volotšanin-Ratmir Vyšni Volotšek Gubkin Astrahan Alnas Almetjevsk Irtyš-1946 Omsk Dynamo Vologda Dynamo-Voronež FK Bataisk-2007 Volga Nižni Novgorod Kuzbass Kemerovo Dynamo Pietari Jelets Volgar-Gazprom-2 Astrahan Gazovik Orenburg Metallurg Krasnojarsk Dmitrov Zvezda Serpuhov Dagdizel Kaspijsk Gornjak Utšaly Okean Nahodka Zelenograd Moskova Zenit Penza Dynamo Stavropol Dynamo Kirov Sahalin Etelä-Sahalinsk Zenit-2 Pietari Znamja Truda Orehovo-Zujevo Družba Maikol Zenit Tšeljabinsk Sibir-2 Novosibirsk Istra Zodiak Staryi Oskol Žemtšužina-Sotši Lada Toljatti Sibirjak Bratsk MVD Rossii Moskova FK Lokomotiv Liski Kavkaztransgaz-2005 Ryzdvjanyi Neftehimik Nižnekamsk Smena Komsomolsk-na-Amure Nara-ŠBFR Naro- Fominsk Luhovitsy Krasnodar Nižni Novgorod Tšita Pihkova-747 Metallurg Lipetsk Krasnodar-2000 Rubin-2 Kazan Reutov Mordva Saransk NIKA Kransyi Supin Sokol- Saratov Sever Murmansk Nika Moskova Olimpija Volgograd SOJUZ-Gazprom Iževsk Spartak Kostroma Rusitši Orjol Rotor Volgograd Toljatti Spartak Štšolkovo Rjazan Sotši-04 Tjumen Tekstilštšik Ivanovo Saturn-2 Moskovan alue Spartak- UGP Anapa Himik Dzeržinsk Torpedo Vladimir Spartak Tambov Taganrog Energetik Uren Torpedo-RG Moskova FTsŠ-73 Voronež Energija Volžski Junit Samara Šeksna Tšerepovets == Lähteet == * pfl.ru 2\. divisioona